turjo4nis/wikipedia-bn-dump-20250701 huggingface dataset:
নীলম সাক্সেনা চন্দ্র

নীলম সাক্সেনা চন্দ্র (জন্ম ২৭ জুন ১৯৬৯) হলেন একজন ভারতীয় কবি এবং লেখক। তিনি ইংরেজি এবং হিন্দিতে উপন্যাস, ছোট গল্প, শিশুদের গল্প এবং কবিতা লিখেছেন।

জীবনী 
চন্দ্র চারটি উপন্যাস, একটি উপন্যাসিকা, পাঁচটি ছোট গল্পের সংকলন, ২৫টি কবিতার সংকলন এবং শিশুদের জন্য ১০টি বই লিখেছেন। তিনি ২০১৪ সালে এক্সপ্রেস পাবলিকেশন্স দ্বারা প্রদত্ত " রবীন্দ্রনাথ ঠাকুর আন্তর্জাতিক পুরস্কার"সহ বেশ কয়েকটি পুরস্কার পেয়েছেন। তিনি মার্কিন যুক্তরাষ্ট্রের কনস্যুলেট জেনারেল, মুম্বাই কর্তৃক আয়োজিত একটি কবিতা প্রতিযোগিতায় সামাজিক পরিবর্তনের জন্য কবিতা বিষয়ের উপর পুরস্কার পেয়েছিলেন। মেরে সাজন শুন শুন গানটি, যার জন্য তিনি গীতিকার ছিলেন, সেটি রেডিও সিটি ফ্রিডম অ্যাওয়ার্ডে ফোক ফিউশন বিভাগে 'পপুলার চয়েস অ্যাওয়ার্ড' জিতেছিল। তিনি আইপিআর বার্ষিক পুরস্কার ২০২০-এর জন্য সংক্ষিপ্ত তালিকাভুক্ত ছিলেন।

তিনি একজন আইইএস অফিসার (১৯৯২ ব্যাচ), এবং তিনি ইউনিয়ন পাবলিক সার্ভিস কমিশনের (ইউপিএসসি) যুগ্ম সচিব হিসেবেও কাজ করেছেন। তিনি পুনে মেট্রোর নির্বাহী পরিচালক হিসেবে কাজ করেছেন এবং এখন পুনে বিভাগের সহকারী বিভাগীয় রেলওয়ে ম্যানেজার (এডিআরএম) হিসেবে কাজ করছেন।

পুরস্কার এবং স্বীকৃতি 

 ২০১৪: এক্সপ্রেস প্রকাশনা থেকে রবীন্দ্রনাথ ঠাকুর আন্তর্জাতিক কবিতা পুরস্কার: কেরালা, ভারত।
 রেডিও সিটি ফ্রিডম অ্যাওয়ার্ডে 'পপুলার চয়েস' পুরস্কার জিতেছেন মেরে সেজন সান সান- এর গীতিকার।
 ২০১৪: ফোর্বস ইন্ডিয়া তারকার ১০০ মনোনীতদের দীর্ঘ তালিকা ২০১৪-এ তালিকাভুক্ত হয়েছিল
 ২০১৮: আদিত্য বিড়লা হাসপাতাল কর্তৃক হিউম্যানিটি ইন্টারন্যাশনাল উইমেন অ্যাচিভার্স অ্যাওয়ার্ডস।
 ২০১৮: হিন্দি সাহিত্যে অবদানের জন্য সোনিন্দর সম্মান।

আরো দেখুন 

  জীবনী পোর্টাল
  কবিতা পোর্টাল
  শিশু সাহিত্য পোর্টাল

 ভারতীয় লেখকদের তালিকা
 ভারতীয় কবিদের তালিকা
 হিন্দি ভাষার লেখকদের তালিকা
 ভারতীয় মহিলা লেখকদের তালিকা
 শিশুসাহিত্যিকদের তালিকা

তথ্যসূত্র

বহিঃসংযোগ 

 ওয়েবসাইট
 মিলেনিয়াম পোস্টে 'আমার মেয়ে আমার মধ্যে গল্পকারের জন্ম দিয়েছে'
 ডিডি ন্যাশনাল -এ নীলম সাক্সেনা চন্দ্রের সাক্ষাৎকার

মহারাষ্ট্রের কবি
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় লেখিকা
২০শ শতাব্দীর ভারতীয় ছোটগল্পকার
মহারাষ্ট্রের ঔপন্যাসিক
মহারাষ্ট্রের লেখিকা
ভারতীয় শিশুসাহিত্যিক
ভারতীয় নারী ঔপন্যাসিক
ভারতীয় নারী কবি
জীবিত ব্যক্তি
১৯৬৯-এ জন্ম
নাগপুরের লেখক
ফেথিয়ে মসজিদ (এথেন্স)

ফেথিয়ে মসজিদ (  ;  , "বিজয়ের মসজিদ") গ্রিসের মধ্য এথেন্সে অবস্থিত ১৭ শতকের একটি উসমানীয় মসজিদ। ১৮৩৪ সালে গ্রীক স্বাধীনতার পরে পুনর্নির্মাণ করা এ মসজিদটি ভগ্নদশায় পড়েছিল, কিন্তু সংস্কারের পরে এটিকে ২০১৭ সালে জনসাধারণের জন্য আবার খুলে দেওয়া হয় এবং বর্তমানে এটি সাংস্কৃতিক প্রদর্শনীর জন্য ব্যবহৃত হচ্ছে।

ইতিহাস 
ফেথিয়ে মসজিদ এথেন্সের প্রাচীন রোমান আগোরার উত্তর দিকে, টাওয়ার অফ দ্য উইন্ডস এর কাছে অবস্থিত এবং এটি মধ্য বাইজেন্টাইন যুগের (৮ম/৯ম শতক) খ্রিস্টান ব্যাসিলিকার ধ্বংসাবশেষের উপর নির্মিত হয়েছিল। ১৪৫৮ সালে সুলতান মুহাম্মাদ ফাতিহ শহর পরিদর্শনকে সামনে রেখে খ্রিস্টান গির্জাটি ১৪৫৬/৫৮ সালে উসমানীয়দের ডাচি অব এথেন্স বিজয়ের পরপরই একটি মসজিদে রূপান্তরিত করা হয়। 

গ্রীক স্বাধীনতা যুদ্ধের প্রাদুর্ভাবের পর, ১৮২৪ সালে অব্যবহৃত মসজিদটিকে এথেন্সের ফিলোমোসোস ইটেরিয়া একটি স্কুল হিসাবে ব্যবহার করে। প্রায় একই সময়ে বা যুদ্ধ শেষ হওয়ার কিছু সময় পরেই মসজিদের মিনার ভেঙ্গে ফেলা হয়। গ্রীক স্বাধীনতার পর ১৮৩৪ সাল থেকে, এবং ২০ শতকের গোড়ার দিকে, এটি ধারাবাহিকভাবে একটি ব্যারাক, একটি সামরিক কারাগার এবং অবশেষে একটি সামরিক বেকারি হিসাবে ব্যবহার করা হয়, এই সময়ে বেকারির ভাটা রাখার জন্য ভবনটিতে কিছু সংযোজন করা হয়েছিল। ২০ শতকের গোড়ার দিক থেকে এটি অ্যাগোরা এবং এথেন্সের অ্যাক্রোপলিসে বেশিরভাগ ক্ষেত্রেই খননকার্য থেকে পাওয়া বিভিন্ন সন্ধানপ্রাপ্ত বস্তুর জন্য গুদাম হিসাবে ব্যবহৃত হয়। 

সাম্প্রতিক সংযোজনগুলি অপসারণ এবং ১৯৩৫ সালে এর আসল আকারে পুনর্নির্মিত হওয়া ছাড়া, মসজিদটি কখনই সম্পূর্ণ পুনর্নির্মিত হয়নি এবং ২০১০ সালের মধ্যে গুরুতর কাঠামোগত সমস্যা তৈরি করেছিল। ২০১০ সালের শরৎকালে, গ্রীক সংস্কৃতি মন্ত্রণালয় সেখানে সংরক্ষিত বিভিন্ন পুরাকীর্তি সরিয়ে ভবনটি খালি করার নির্দেশ দেয় এবং এটিকে পুনরুদ্ধার করে জনসাধারণের জন্য উন্মুক্ত করার প্রক্রিয়া শুরু করে। সিদ্ধান্তটি ২০১৩ সালে গ্রীসের কেন্দ্রীয় প্রত্নতাত্ত্বিক কাউন্সিল কর্তৃক অনুমোদিত হয়, এটির পুনরুদ্ধার এবং সাংস্কৃতিক অনুষ্ঠানের স্থান হিসাবে জনসাধারণের জন্য এটি উন্মুক্ত করার পথ প্রশস্ত করেছিল। ব্যাপক পুনরুদ্ধার ও সংস্কারের পর, ২০১৭ সালে মসজিদটি জনসাধারণের জন্য আবার খুলে দেওয়া হয় এবং সেখানে সাংস্কৃতিক প্রদর্শনী অনুষ্ঠিত হয়।

আরও দেখুন 

 গ্রীসের মসজিদের তালিকা

তথ্যসূত্র

আরও পড়তে 

 

গম্বুজসহ মসজিদ
গ্রিসের উসমানীয় মসজিদ
১৭শ শতাব্দীর মসজিদ
উইকিউপাত্তে স্থানাঙ্ক আছে
মেহেরপুর জেলার শিক্ষাপ্রতিষ্ঠানের তালিকা

মেহেরপুর জেলার  সাক্ষরতার হার ৬৮.০৪% (২০২২ সালের আদমশুমারি অনুযায়ী)। এর মধ্যে পুরুষ ৬৮.৭৯% এবং নারী ৬৭.৩৪%। ২০২৩ সালে মেহেরপুর জেলায় একটি সরকারি বিশ্ববিদ্যালয়ের অনুমোদন দিয়েছে।

বিশ্ববিদ্যালয়

কারিগরি শিক্ষা প্রতিষ্ঠান

সরকারি টেকনিক্যাল স্কুল ও কলেজ 
মেহেরপুর জেলায় ০২ টি সরকারি টেকনিক্যাল স্কুল ও কলেজ রয়েছে।

অন্যান্য 

 মেহেরপুর সদর উপজেলা
 মেহেরপুর কলেজ অফ ইঞ্জিনিয়ারিং এন্ড টেকনোলজি
 বেগম বদরুন্নেসা টেকনিক্যাল বিজনেস ম্যানেজমেন্ট কলেজ
 মেহেরপুর ইনস্টিটিউট ও মেডিকেল টেকনোলজি
 মেহেরপুর কৃষি প্রযুক্তি কলেজ
 মুক্তিযোদ্ধা হামেদ আলী টেকনিক্যাল বিজনেস ম্যানেজমেন্ট কলেজ
 গাংনী উপজেলা 
 গাংনী টেকনিক্যাল এন্ড বিজনেস ম্যানেজমেন্ট কলেজ
 ধানখোলা টেকনিক্যাল এন্ড বিজনেস ম্যানেজমেন্ট কলেজ
 মুজিবনগর উপজেলা
 আন-নুর টেকনিক্যাল এন্ড বিজনেস ম্যানেজমেন্ট কলেজ

কলেজ

সরকারি 
মেহেরপুর জেলায় ০৪টি সরকারি কলেজ রয়েছে।

এমপিওভুক্ত

স্কুল ও কলেজ  (মাধ্যমিক ও উচ্চমাধ্যমিক)

এমপিওভুক্ত

মাধ্যমিক বিদ্যালয় 

মেহেরপুর জেলায় ০৪টি সরকারি মাধ্যমিক বিদ্যালয় রয়েছে।

আরো দেখুন 
 খুলনা বিভাগের সরকারি কলেজের তালিকা
 মেহেরপুর জেলার মাধ্যমিক বিদ্যালয়ের তালিকা
 বাংলাদেশের সরকারি টেকনিক্যাল স্কুল ও কলেজের তালিকা

তথ্যসূত্র 

মেহেরপুর জেলা
মেহেরপুর জেলার শিক্ষাপ্রতিষ্ঠান
মেহেরপুর জেলার বিদ্যালয়
জেলা অনুযায়ী বাংলাদেশের শিক্ষাপ্রতিষ্ঠানের তালিকা
জিনা এবং ইতিবেন

"জিনা এবং ইতিবেন " হল মোপুংচুকেটের দুই প্রেমিকের সম্পর্কে একটি আও নাগা লোককথা। তাদের সামাজিক অবস্থানে পার্থক্য ছিল। তাই দুঃখজনকভাবে তাদের বিচ্ছিন্ন হতে হয়েছিল।

পটভূমি 
ইতিবেন এবং জিনা দ্বাদশ শতাব্দীতে মোপুংচুকেট গ্রামের বাসিন্দা ছিল। জিনা দরিদ্র ঘরের একজন অপরিশীলিত ছেলে ছিল।  বিপরীতক্রমে ইতিবেন ছিল বুদ্ধিমান এবং সুন্দরী। সে এক ধনী পরিবারের কন্যা ছিল। ইতিবেনের সৌন্দর্য সমগ্র অঞ্চল জুড়ে পরিচিত ছিল এবং অনেক ধনী ও সুদর্শন পুরুষ তাকে বিয়ে করতে চেয়েছিল। কিন্তু ইতিবেন জিনার ভালবাসা এবং আকর্ষণে মোহিত হয়ে গিয়েছিল এবং তারা একে অপরের সাথে অবিচ্ছেদ্য হয়ে ওঠে। সময়ের সাথে সাথে জিনা এবং ইতিবেনের প্রেমের ব্যাপারটি গ্রামবাসীদের কাছে জানা হয়ে যায়। ইতিবেনের বাবা-মায়ের কাছেও বিষয়টি হয়। কিন্তু তারা তাদের সম্পর্কের ঘোর বিরোধী ছিল। তারা জিনার কাছে শর্ত  রেখেছিল যে, সে যদি ইতিবেনকে তার স্ত্রী হিসেবে পেতে চায় তাহলে তাকে যৌতুক হিসেবে অর্থ দিতে হবে। জিনা যৌতুকের জন্য অর্থের ব্যবস্থা করা শুরু করে। কিন্তু অর্থ যোগাড় হবার আগেই, টেনিউর নামে আরেকজন ধনী এবং সুদর্শন ব্যক্তি যৌতুক নিয়ে আসে এবং ইতিবেনকে তার সাথে বিয়ে দিয়ে দেওয়া হয়। বিয়ের পরেও জিনার প্রতি ইতিবেনের আকর্ষণ কমেনি এবং জিনা গোপনে মাঠে ইতিবেনের সঙ্গে দেখা করতে যেত। একদিন, যখন জিনা এবং ইতিবেন মাঠে একসাথে ছিল, তখন টেনিউর তাদের হাতেনাতে ধরে ফেলে এবং ইতিবেনকে প্রচণ্ডভাবে প্রহার করে। প্রহারের ফলে ইতিবেন জ্ঞান হারায়। সে প্রচণ্ড অসুস্থ বোধ করে এবং তার অবস্থা আরও খারাপের দিকে যায়। জিনা রাতের পর রাত গোপনে তার সাথে থাকত এবং তাকে সান্ত্বনা দেওয়ার যথাসাধ্য চেষ্টা করত। যাইহোক, অবশেষে ইতিবেন মারা যায়। জিনা এতটাই হতাশ এবং অসহায় হয়ে পড়েছিল যে সেও অসুস্থ হয়ে পড়ে। তার আর রোগমুক্তি হয়নি এবং অবশেষে এই অসুস্থতার কারণে তারও মৃত্যু ঘটে। তাদের মৃত্যুর আগে, প্রেমিকরা একে অপরকে অধোভূবনে আবার দেখা করার প্রতিশ্রুতি দিয়েছিল।

মৃত্যুর পরই ইতিবেন ও জিনার প্রেম মিলিত হয়।

সাংস্কৃতিক উত্তরাধিকার

মঞ্চ এবং সাঙ্গীতিক থিয়েটার 
এই লোককথাটি অনেক মঞ্চ নাটকে রূপান্তরিত হয়েছে।

সাহিত্য 
"জিনা-ইতিবেন, এ রোমান্স রিটোল্ড" কবিতাটি রচনা করেছেন নবীনা দাস। এটি এই আও কিংবদন্তিটির ওপর ভিত্তি করে রচিত। এই কবিতায়, কবি দুইজন অবিস্মরণীয় প্রেমিক জিনা-ইতিবেনের গল্প বলেছেন যারা তাদের প্রতিটি পরিস্থিতি প্রতিকূল থাকা সত্ত্বেও প্রেমে থেকে যায় এবং সত্যিকারের ভালবাসার সর্বোত্তম উদাহরণ হয়ে ওঠে। এই লোককথাটি নাগাল্যান্ড জুড়ে স্কুলে পড়ানো হয়।

জিনা এবং ইতিবেন সৌধ 
মোপুংচুকেটের ইকোলজি উদ্যানে এই দুই প্রেমিকের জন্য আলাদা আলাদা স্মৃতিসৌধ তৈরি করা হয়েছে এবং এছাড়াও আলাদা ভাস্কর্য দিয়ে তাদের স্মরণ করা হয়েছে।

আরও দেখুন 
নাগা লোককাহিনি

তথ্যসূত্র 

জাতিগোষ্ঠী অনুযায়ী লোককাহিনি
সোরথ রাই দিয়াচ

সোরাথ রাই দিয়াচ হল সিন্ধি এবং গুজরাটি লোককাহিনীর একটি রোমান্টিক লোককথা। গল্পটি শাহ জো রিসালোতেও পাওয়া যায় এবং এটি সিন্ধুর সাতটি জনপ্রিয় বিয়োগান্ত প্রেম কাহিনির অংশ। অন্য ছয়টি গল্প হল উমর মারভি, সাসুই পুনহুন, সোনি মহিওয়াল, লিলান চানেসার, নূরী জাম তামাচি এবং মোমাল রানো যাদের সাধারণত সিন্ধুর সাত রানী বলা হয়। এদের সবকটিকে একসাথে শাহ আবদুল লতিফ ভিট্টাইয়ের সাত নায়িকা নামে ডাকা হয়।

সোরথ ছিলেন রাজা রাই দিয়াচ ওরফে জুনাগড়ের গিরনারের রাজা ধজ রোর কুমারের রানি। তিনি স্বামীর প্রতি ভালবাসার জন্য নিজেকে উৎসর্গ করেছিলেন। দিয়াচ নিজের শির কেটে বিচরণকারী লোকগায়কদের কাছে দিয়েছিলেন এবং সোরথ তাঁকে মৃতদের পৃথিবীতে অনুসরণ করেছিলেন। এক লোকগায়ক বিজলের গান শুনে দিয়াচ অত্যন্ত সন্তুষ্ট হয়ে, তাকে তার ইচ্ছে মতো যা খুশি চাওয়ার প্রস্তাব দেন। ভাগ্যের পরিহাস এমনই ছিল, তার ছেলে রাজার মাথা চেয়েছিল। দয়ালু ও উদার রাজা নিজের মাথা কেটে দিয়েছিলেন।

এবার সোরথের মাথায় একই গান বেজে উঠল। তিনি জীবনকে বিদায় জানালেন এবং নিজের স্বামীর বিচ্ছেদ বেদনা থেকে মুক্তি পেতে মৃত্যু বরণ করলেন। 

 বিজল রাই দিয়াচের কাছে আসে এবং তাঁর মাথা চায় - তাকে বিভিন্ন ধরণের মূল্যবান উপহার দেওয়া হলেও সে তার দাবিতে অনড়।
 বিজল পরপর ছয় রাত গান করে- তাকে আরও উপহার দেওয়া হয়।
 বিজলের সঙ্গীতের প্রভাব।
 রাই দিয়াচ নিজের মাথা কেটে বিজলকে দেন। সোরথের মৃত্যুতে বাড়ির সদস্যদের মধ্যে শোক।

জনপ্রিয় সংস্কৃতিতে 
লোককাহিনীর একটি রূপান্তর, রাই দাইচ ছিল একটি ১৯৫৮ সালের ভারতীয় সিন্ধি চলচ্চিত্র। এটির পরিচালক ছিলেন জেবি লুল্লা এবং প্রযোজনা করেছিলেন আতু লালওয়ানি। এটি লিখেছিলেন রাম পাঞ্জওয়ানি এবং এতে অভিনয় করেছিলেন লালওয়ানি, শান্তি রামচন্দানি ও ভুদো আদবানি। চলচ্চিত্রটি তার সঙ্গীতের জন্য পরিচিত হয়েছিল। এটিতে সুর করেছিলেন বুলো সি. রানি। রাম পাঞ্জওয়ানি সিন্ধি ভাষায় বিজল রাই দিয়াচ শিরোনামে একটি নাটকও লিখেছেন। কামিনী ভাটিয়া এবং অরবিন্দ জোশী অভিনীত ১৯৭৮ সালে মুক্তিপ্রাপ্ত লোককথার উপর ভিত্তি করে একটি ভারতীয় গুজরাটি ভাষার নাটক ছিল সতী সোরথ।

আরও দেখুন 

 উমর মারুই
 মোমল রনো
 সোহনি মেহর
 সাসুই পুনহুন
 লীলান চানেসার
 নূরী জাম তামাছি
 সাং, রাই দিয়াচ সম্পর্কে ভারতের লোকগান

তথ্যসূত্র

বহিঃসংযোগ 

 জনপ্রিয় লোকগল্প: সোরথ রাই দিয়াচ
 সোরথ রাই দিয়াচ 

ভারতীয় সাহিত্য
ভারতীয় লোককাহিনি
গুজরাতি সাহিত্য
গুজরাতি সংস্কৃতি
পাকিস্তানি সাহিত্য
এ. এন. আলকাফ

আছমাদ নুংসিক আলকাফ (১৭ আগস্ট ১৯২৫ - ২২ ডিসেম্বর ১৯৮৭) একজন ইন্দোনেশীয় অভিনেতা এবং চলচ্চিত্র পরিচালক যিনি ১৯৫৫ ইন্দোনেশীয় চলচ্চিত্র উৎসবে সেরা প্রধান অভিনেতার জন্য সিট্রা পুরস্কার জিতেছিলেন।

চলচ্চিত্রের তালিকা

তথ্যসূত্র

বহিঃসংযোগ 

 

১৯২৫-এ জন্ম
১৯৮৭-এ মৃত্যু
ইন্দোনেশীয় চলচ্চিত্র পরিচালক
২০শ শতাব্দীর ইন্দোনেশীয় অভিনেতা
লিয়া টাহুহু

লিয়া-মারি মরিন টাহুহু (জন্ম ২৩ সেপ্টেম্বর ১৯৯০) নিউজিল্যান্ডের একজন মহিলা ক্রিকেটার, যিনি জাতীয় দলে মূলত একজন ফাস্ট বোলারের ভূমিকা পালন করেন। ২০১১ সালের জুনে আন্তর্জাতিক ক্রিকেটে তাঁর অভিষেক ঘটে।

ক্রিকেট জীবন
২০১৭ সালের ডিসেম্বরে, তিনি আইসিসি মহিলা টি-টোয়েন্টি টিম অফ দ্য ইয়ার খেলোয়াড়দের একজন হিসাবে নামাঙ্কিত হয়েছিলেন।

২০১৮ সালের আগস্টে, নিউজিল্যান্ড ক্রিকেট তাঁর সঙ্গে কেন্দ্রীয়ভাবে চুক্তি করেছিল। এর আগের মাসগুলিতে তিনি আয়ারল্যান্ড এবং ইংল্যান্ড সফর করেছিলেন। ২০১৮ সালের অক্টোবরে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি টুর্নামেন্টের জন্য তাকে নিউজিল্যান্ড দলে অন্তর্ভুক্ত করা হয়েছিল। টুর্নামেন্টের আগে, তিনি "লক্ষণীয়" একজন খেলোয়াড় হিসেবে নির্বাচিত হয়েছিলেন।

২০১৮ সালের নভেম্বরে তাকে ২০১৮-১৯ মহিলা বিগ ব্যাশ লিগের মরশুমের জন্য মেলবোর্ন রেনেগেডস দলে অন্তর্ভুক্ত করা হয়েছিল।  ২০২০-এর জানুয়ারিতে, অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের জন্য তাকে নিউজিল্যান্ডের স্কোয়াডে রাখা হয়েছিল। ২০২১ সালের আগস্টে ইংল্যান্ডের বিরুদ্ধে সীমিত ওভারের সিরিজের জন্য তাকে নিউজিল্যান্ড দলে রাখা হয়েছিল। এর আগে তার বাম পায়ে উপমাংস ধরা পড়ার পর থেকে ১৮ মাস তিনি জাতীয় দলের বাইরে ছিলেন। ২০২১ সালের ২১শে সেপ্টেম্বর ইংল্যান্ডের বিপক্ষে তৃতীয় ম্যাচে, টাহুহু মহিলাদের একদিনের আন্তর্জাতিক ক্রিকেটে তার প্রথম পাঁচ উইকেট শিকার করেন।

২০২২-এর ফেব্রুয়ারিতে, নিউজিল্যান্ডে ২০২২ মহিলা ক্রিকেট বিশ্বকাপের জন্য তাকে নিউজিল্যান্ডের দলে রাখা হয়েছিল। ২০২২ সালের জুলাইয়ে ইংল্যান্ডের বার্মিংহামে ২০২২ কমনওয়েলথ গেমসে ক্রিকেট টুর্নামেন্টের জন্য টাহুহুকে নিউজিল্যান্ড দলে নেওয়া হয়।

তথ্যসূত্র

বহিঃসংযোগ 

 
 

১৯৯০-এ জন্ম
জীবিত ব্যক্তি
নিউজিল্যান্ডীয় মহিলা ক্রিকেটার
নিউজিল্যান্ডের মহিলা একদিনের আন্তর্জাতিক ক্রিকেটার
নিউজিল্যান্ডের মহিলা টুয়েন্টি২০ আন্তর্জাতিক ক্রিকেটার
মেলবোর্ন রেনেগেডসের (ডব্লিউবিবিএল) ক্রিকেটার
সিডনি থান্ডারের (ডব্লিউবিবিএল) ক্রিকেটার
ক্রাইস্টচার্চ থেকে আগত ক্রিকেটার
ক্যান্টারবারি ম্যাজিসিয়ান্সের ক্রিকেটার
এসিটি মেটেওর্সের ক্রিকেটার
সারের মহিলা ক্রিকেটার
সারে স্টার্সের ক্রিকেটার
ল্যাঙ্কাশায়ার থান্ডারের ক্রিকেটার
ম্যানচেস্টার ওরিজিনালসের ক্রিকেটার
এলজিবিটিকিউ ক্রিকেটার
লেসবিয়ান ক্রীড়াবিদ
২০২২ কমনওয়েলথ গেমসের ক্রিকেটার
কমনওয়েলথ গেমসের ক্রিকেটে পদক বিজয়ী
কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
নিউজিল্যান্ডের মাওরি ক্রীড়াব্যক্তিত্ব
তাহা জাবির আলাওয়ানী

ত্বহা জাবির আল-আলওয়ানি (طه جابر علواني), পিএইচ.ডি. (১৯৩৫ - ৪ মার্চ ২০১৬) একজন ইরাকি ইসলামিক পণ্ডিত ছিলেন। তিনি উত্তর আমেরিকার ফিকহ কাউন্সিলের প্রতিষ্ঠাতা ও চেয়ারম্যান ছিলেন। এবং মার্কিন যুক্তরাষ্ট্রের ভার্জিনিয়ার অ্যাশবার্নে কর্ডোবা বিশ্ববিদ্যালয়ের সভাপতি হিসাবে দায়িত্ব পালন করেছিলেন। তিনি কর্বোদা বিশ্ববিদ্যালয়ের গ্র্যাজুয়েট স্কুল অফ ইসলামিক অ্যান্ড সোশ্যাল সায়েন্সেস-এ ইসলামিক লিগ্যাল থিওরি-তে ইমাম আল-শাফি 'ই চেয়ারও ধারণ করেছিলেন।

জীবনী 
১৯৩৫ সালে ইরাকে জন্মগ্রহণ করেন, আল-আলওয়ানি ১৯৫৩ সালে মিশরের কায়রোতে আল-আজহার বিশ্ববিদ্যালয় থেকে তার হাই স্কুল ডিপ্লোমা লাভ করেন এবং ১৯৫৯ সালে কলেজ অফ শরিয়াহ অ্যান্ড ল থেকে স্নাতক ডিগ্রি লাভ করেন। তিনি কলেজে অবিরত ছিলেন এবং ১৯৬৮ সালে স্নাতকোত্তর ডিগ্রি অর্জন করেন এবং ১৯৭৩ সালে উসুল আল-ফিকহ বিষয়ে ডক্টরেট অর্জন করেন।

স্নাতক অধ্যয়নের পর তিনি আল-আলওয়ানি ইরাকে ফিরে আসেন এবং ইরাকি মিলিটারি রিজার্ভে লেফটেন্যান্ট হন। তিনি বাগদাদের মিলিটারি একাডেমি অফ ইরাকে শিক্ষকতা করেন এবং ৬ বছর ধরে কলেজ অফ ইসলামিক স্টাডিজের অধ্যাপক ছিলেন।

তিনি মিশরের আল-আজহারে ফিরে আসেন যেখানে তিনি পিএইচডি অর্জন করেন। তারপর তিনি ১৯৮৩ সালে মার্কিন যুক্তরাষ্ট্রে অভিবাসন করার সিদ্ধান্ত নেওয়ার আগে সৌদি আরবের রিয়াদের ইমাম মুহাম্মদ ইবনে সৌদ বিশ্ববিদ্যালয়ে ১০ বছর অধ্যাপনা করেন যেখানে তিনি ২৩ বছর ধরে উত্তর ভার্জিনিয়ায় বসতি স্থাপন করেন।

সেখানে তিনি বেশ কয়েকটি ধর্মীয় গোষ্ঠীর ইতিহাস, বিশেষত ইহুদি ইতিহাস অধ্যয়ন করেন এবং রাব্বি ইয়োহানান বেন জাকাইয়ের প্রতি মনোনিবেশ করেন, যিনি ইয়াভনে একটি সুপরিচিত ইহুদি রব্বিনী কেন্দ্র প্রতিষ্ঠা করেছিলেন, দ্বিতীয় ইহুদি মন্দির ধ্বংসের পরে রাবিনীয় ইহুদি ধর্মের পথ প্রশস্ত করার কৃতিত্ব। তিনি ওয়াশিংটন থিওলজিকাল কনসোর্টিয়ামে একজন ইসলামী পণ্ডিতের প্রথম সভাপতির দায়িত্ব পালন করেছিলেন।

আল-আলওয়ানি আন্তঃধর্মীয় প্রকল্পে ব্যাপকভাবে কাজ করেছেন। বিভিন্ন ধর্মের পণ্ডিতদের একটি বিশাল নেটওয়ার্ক ছিল তার। তার কাজ ইসলামিক স্কলারশিপে মধ্যপন্থী অবস্থানকে প্রতিফলিত করেছে, যার মধ্যে একটি মনোগ্রাফ রয়েছে যা তিনি ধর্মত্যাগের শাস্তির বিরুদ্ধে লিখেছিলেন।

ব্যক্তিগত জীবন 
আল-আলওয়ানি মোনা আবুল-ফাদলের সাথে বিবাহ বন্ধনে আবদ্ধ হয়েছিলেন। এই দম্পতির দুই কন্যা ছিল, জয়নব ও রুকাইয়া এবং এক পুত্র আহমেদ রয়েছে।

আল-আলওয়ানি কানুন বাজাতেন এবং মাকাম ও উম্মে কুলসুম মতো আরবি সঙ্গীত শুনতে উপভোগ করতেন। তিনি আরবি, ইংরেজি, ফার্সি এবং তুর্কি ভাষায় কথা জানতেন।

তিনি ৪ মার্চ ২০১৬ সালে মারা যান।

তথ্যসূত্র

বহিঃসংযোগ 

 তাহা জাবির আলালওয়ানির "ইসলামে ধর্মত্যাগ"

১৯৩৫-এ জন্ম
২০১৬-এ মৃত্যু
আল-আজহার বিশ্ববিদ্যালয়ের প্রাক্তন শিক্ষার্থী
২০শ শতাব্দীর ইসলামের মুসলিম পণ্ডিত
শরিয়া বিচারক
ইমাম মুহাম্মদ ইবনে সৌদ ইসলামি বিশ্ববিদ্যালয়ের শিক্ষক
বার্থলোমিউ ওগবেচে

বার্থলোমিউ ওওগবালর ওগবেচে (জন্ম ১ অক্টোবর ১৯৮৪) একজন নাইজেরিয়ান পেশাদার ফুটবলার যিনি একজন স্ট্রাইকার হিসেবে খেলেন। ইন্ডিয়ান সুপার লিগের ইতিহাসে তিনি সর্বকালের সর্বোচ্চ গোলদাতা।

ফ্রান্সে প্যারিস সেন্ট জার্মেই এর সাথে তার ক্যারিয়ার শুরু করার পর, তিনি সংযুক্ত আরব আমিরাত, স্পেন, গ্রীস, ইংল্যান্ড, নেদারল্যান্ডস এবং ভারতে তার ক্লাব ফুটবল খেলেছেন। তিনি ইন্ডিয়ান সুপার লিগে হায়দ্রাবাদের হয়ে সর্বোচ্চ স্কোরার এবং অতীতে নর্থইস্ট ইউনাইটেড এবং কেরালা ব্লাস্টার্সের হয়ে সর্বোচ্চ স্কোরার পজিশনও অধিষ্ঠিত করেছেন।

ওগবেচে ২০০২ বিশ্বকাপে নাইজেরিয়ার প্রতিনিধিত্ব করেছিলেন।

তথ্যসূত্র

১৯৮৪-এ জন্ম
জীবিত ব্যক্তি
লিগ ১-এর খেলোয়াড়
পারি সাঁ-জেরমাঁর ফুটবলার
স্পোর্টিং ক্লাব বাস্তিয়ার খেলোয়াড়
ফুটবল ক্লাব মেসের খেলোয়াড়
ইউএই প্রো লিগের খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
দেপোর্তিভো আলাভেসের খেলোয়াড়
রিয়াল বায়াদোলিদের খেলোয়াড়
কাদিস ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
মিডলজব্রা ফুটবল ক্লাবের খেলোয়াড়
এরেডিভিজির খেলোয়াড়
ইন্ডিয়ান সুপার লিগের খেলোয়াড়
কেরল ব্লাস্টার্স ফুটবল ক্লাবের খেলোয়াড়
নাইজেরিয়ার আন্তর্জাতিক ফুটবলার
২০০২ ফিফা বিশ্বকাপের খেলোয়াড়
নাইজেরীয় পুরুষ ফুটবলার
পুরুষ ফুটবল ফরোয়ার্ড
জুন ১৯৭০

জুন ১৯৭০-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

১ জুন (সোমবার) 
 সোভিয়েত মহাকাশ যান সয়ূজ ৯-এর উৎক্ষেপণ।

২ জুন (মঙ্গলবার) 
 হর গোবিন্দ খোরানার নেতৃত্বে একদল বিজ্ঞানী কৃত্রিম কোষ তৈরির ঘোষণা দেয়।

১৮ জুন (বৃহস্পতিবার) 
 ১৯৭০ যুক্তরাজ্যের সাধারণ নির্বাচনে রক্ষণশীল দলের এডওয়ার্ড হিথ ও তার দল বিজয়ী হয়ে সরকার গঠন করে 
 ব্রিগেডিয়ার জেনারেল রবার্টো এম. লিভিংস্টোন আর্জেন্টিনার রাষ্ট্রপতি হিসাবে দায়িত্ব গ্রহণ করে।

২১ জুন (রবিবার) 
 ইতালিকে ১-৪ গোলে পরাজিত করে জুলে রিমে কাপ জয় করে ব্রাজিল।

জন্ম

১ জুন (সোমবার) 
 মার্কিন ফুটবলার এলেক্সি লালাস।
 "কুইন অব সকা" নামে পরিচিত বার্বাডিয়ান সোকা শিল্পী এলিসন হিন্ডস।
 ভারতীয় চলচ্চিত্র অভিনেতা ও পরিচালক আর. মাধবন।

মৃত্যু

১ জুন (সোমবার) 
 আর্জেন্টিনার প্রাক্তন রাষ্ট্রপতি পেড্রো ইউজিনো আরামবুরো।

২১ জুন (রবিবার) 
 ইন্দোনেশিয়ার প্রথম রাষ্ট্রপতি সুকর্ণ।

তথ্যসূত্র 

জুন
১৯৭০
আল-ইমাম মুহসিন মসজিদ

আল-ইমাম মুহসিন মসজিদ (  ) ইরাকের মসুল শহরে অবস্থিত একটি ঐতিহাসিক মসজিদ। এটি আল-শিফার পাড়ায়, বাশ তাপিয়া দুর্গের কাছে এবং ইয়াহিয়া আবু আল-কাসিমের সমাধির সামনে অবস্থিত। মসজিদটি প্রাথমিকভাবে মাদ্রাসা আল-নুরি নামে পরিচিত একটি মাদ্রাসা হিসাবে নির্মিত হয়েছিল, যা ১২ শতকের শেষের দিকে সেলজুক সাম্রাজ্য শাসক নূর আদ-দিন ইবনে এজাদীন দ্বারা চালু করা হয়েছিল। জাঙ্গিদ শাসক বদর আল-দিন লুলু দ্বারা সংস্কারের পর এটি একটি সমাধিতে পরিণত হয়। তিনি একটি কক্ষকে ইমাম মুহসিনের মাজার ও সমাধিতে পরিণত করেন এবং একটি মুশুল্লার (প্রার্থনা স্থান) এবং একটি মিনবার যোগ করেন।

সমাধিটি একটি ছোট মসজিদের একটি ভূগর্ভস্থ খাদে অবস্থিত ছিল যা কমপ্লেক্সের অংশ ছিল। ২০১৫ সালে ইসলামিক স্টেট অফ ইরাক অ্যান্ড লেভান্ট মসজিদটি লুট করার চেষ্টা করার পরে এটি ক্ষতিগ্রস্ত হয়েছিল। তবে মসজিদটি এখনো অক্ষত রয়েছে।

আরও দেখুন 

 ইরাকে ইসলাম
 ইরাকের মসজিদের তালিকা

তথ্যসূত্র 

আইএসআইএল কর্তৃক ধ্বংসকৃত ভবন ও স্থাপনা
ধ্বংসকৃত মসজিদ
১২শ শতাব্দীর মসজিদ
আরবি ভাষার লেখা থাকা নিবন্ধ
ইরাকের ধ্বংসপ্রাপ্ত ভবন ও স্থাপনা
রাধা যাদব

রাধা প্রকাশ যাদব (জন্ম ২১ এপ্রিল ২০০০) একজন ভারতীয় মহিলা ক্রিকেটার। তিনি মুম্বই, বরোদা সহ পশ্চিমাঞ্চলের হয়েও ঘরোয়া ক্রিকেট খেলেন। তিনি ৪টি প্রথম-শ্রেণী, ১৩টি লিস্ট এ ও ১৬টি মহিলাদের টুয়েন্টি২০ ম্যাচ খেলেছেন। ১০ জানুয়ারি ২০১৫-এ তার ঘরোয়া ক্রিকেটে কেরালার বিপক্ষে অভিষেক ঘটে।

ব্যক্তিগত জীবন
মায়ের গর্ভাবস্থার সপ্তম মাসে, মুম্বাইয়ের কান্দিভলিতে (পশ্চিম), তার জন্ম হয়েছিল। বাবার সবজির দোকানের পিছনে, একটি ২২৫ বর্গফুট বাড়িতে তিনি পরিবারসহ থাকেন। এই অংশটি বস্তি পুনঃউন্নয়ন এলাকা (এসআরএ) প্রকল্পের অধীনে পুনঃবিকাশিত সোসাইটির বাইরে আছে। তার পিতা ওমপ্রকাশ যাদব মূলত উত্তর প্রদেশের জৌনপুর জেলার বাসিন্দা। তিনি ছেলেদের সাথে সোসাইটির কম্পাউন্ডে ক্রিকেট খেলা শুরু করেছিলেন, সেখানে তার কোচ, প্রফুল নায়েক তাকে লক্ষ্য করেছিলেন এবং ১২ বছর বয়স থেকে তাকে প্রশিক্ষণ দিচ্ছেন। তিনি তাকে আনন্দীবাঈ দামোদর কালে বিদ্যালয় থেকে ২০১৩ সালে আওয়ার লেডি অফ রেমেডিতে (কান্দিভালি) স্থানান্তরিত করেন। তিনি তারপর বিদ্যা কুঞ্জ স্কুলে যান।

ক্রিকেট জীবন
২০১৮ সালের ১৩ ফেব্রুয়ারি দক্ষিণ আফ্রিকা মহিলা দলের বিরুদ্ধে ভারতীয় মহিলাদের হয়ে তার মহিলাদের টি২০ আন্তর্জাতিক ক্রিকেটে অভিষেক হয়।

২০১৮ সালের অক্টোবরে, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি টুর্নামেন্টের জন্য তাকে ভারতের স্কোয়াডে অন্তর্ভুক্ত করা হয়েছিল। পাঁচ ম্যাচে আটটি উইকেট নিয়ে তিনি টুর্নামেন্টে ভারতের পক্ষে যৌথভাবে শীর্ষস্থানীয় উইকেট শিকারী ছিলেন।

২০২০ সালের জানুয়ারিতে, অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের জন্য তাকে ভারতের স্কোয়াডে রাখা হয়েছিল।

২০২০ সালের ৯ নভেম্বরে, মহিলাদের টি-২০ চ্যালেঞ্জ ২০২০ সালে, ট্রেইলব্লেজার্স বনাম সুপারনোভাসের মধ্যে ফাইনাল ম্যাচ চলাকালীন, তিনি মহিলাদের টি২০ চ্যালেঞ্জের প্রথম টি২০ খেলোয়াড় হিসেবে ৫ উইকেট শিকার করেন।

২০২১-এর ফেব্রুয়ারিতে, দক্ষিণ আফ্রিকার বিরুদ্ধে তাদের সিরিজের জন্য তাকে ভারতের মহিলাদের একদিনের আন্তর্জাতিক স্কোয়াডে রাখা হয়েছিল। তিনি ২০২১ সালের ১৪ মার্চ তারিখে দক্ষিণ আফ্রিকার বিরুদ্ধে ভারতের হয়ে মহিলা একদিনের আন্তর্জাতিকে অভিষেক করেন।

২০২১ সালের মে মাসে, ইংল্যান্ড মহিলা ক্রিকেট দলের বিরুদ্ধে তাদের একমাত্র ম্যাচের জন্য তাকে ভারতের টেস্ট স্কোয়াডে রাখা হয়েছিল।

তিনি ২০২১ মহিলা বিগ ব্যাশ লিগে সিডনি সিক্সার্সের হয়ে খেলেন। ২০২২ সালের জুলাইয়ে, ইংল্যান্ডের বার্মিংহামে ২০২২ কমনওয়েলথ গেমসে ক্রিকেট টুর্নামেন্টের জন্য তাকে ভারতীয় দলে নেওয়া হয়েছিল।

তথ্যসূত্র

বহিঃসংযোগ

 
 
 

২০০০-এ জন্ম
জীবিত ব্যক্তি
ভারতীয় মহিলা ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
সিডনি সিক্সার্সের (ডব্লিউবিবিএল) ক্রিকেটার
দিল্লি ক্যাপিটালসের (ডব্লিউপিএল) ক্রিকেটার
মুম্বইয়ের মহিলা ক্রিকেটার
বরোদার মহিলা ক্রিকেটার
পশ্চিমাঞ্চলের মহিলা ক্রিকেটার
মুম্বই থেকে আগত ক্রিকেটার
২০২২ কমনওয়েলথ গেমসের ক্রিকেটার
কমনওয়েলথ গেমসের ক্রিকেটে পদক বিজয়ী
কমনওয়েলথ গেমসে রৌপ্যপদক বিজয়ী ভারতীয়
এদির্নে জেলা

এদির্নে জেলা (এছাড়াও: Merkez, যার অর্থ তুর্কি ভাষায় "কেন্দ্রীয়") হলো তুরস্কের এদির্ন প্রদেশের একটি জেলা । এর আসন হল এদির্নে শহর। এর আয়তন ৮৪৪ বর্গকিলোমিটার  এবং জনসংখ্যা ১,৯১,৪৭০ জন (২০২২)।

প্রশাসনিক এলাকা 
এডির্ন জেলায় একটি পৌরসভা রয়েছে:
 এদির্নে

এদির্নে জেলায় ৩৭টি তুর্কি গ্রাম রয়েছে:

 Ahi
 Avarız
 Bosna
 Budakdoğanca
 Büyükdöllük
 Büyükismailce
 Değirmenyanı
 Demirhanlı
 Doyran
 Ekmekçi
 Elçili
 Eskikadın
 Hacıumur
 Hasanağa
 Hatipköy
 Hıdırağa
 İskender
 Karabulut
 Karakasım
 Karayusuf
 Kayapa
 Kemalköy
 Korucu
 Köşençiftliği
 Küçükdöllük
 Menekşesofular
 Muratçalı
 Musabeyli
 Orhaniye
 Sarayakpınar
 Sazlıdere
 Suakacağı
 Tayakadın
 Üyüklütatar
 Uzgaç
 Yenikadın
 Yolüstü

তথ্যসূত্র 

 
এদির্নে প্রদেশের জেলা
এদির্নে প্রদেশ
তুরস্ক
লুকাস বিকারক

লুকাসের বিকারক হলো গাঢ় HCl এসিডে দ্রবীভূত অনার্দ্র জিঙ্ক ক্লোরাইড দ্রবণকে লুকাস বিকারক বলে। ঘনীভূত হাইড্রোক্লোরিক অ্যাসিডের অ্যানহাইড্রাস জিঙ্ক ক্লোরাইডের একটি দ্রবণ। এই সমাধানটি কম আণবিক ওজনের অ্যালকোহলগুলিকে শ্রেণীবদ্ধ করতে ব্যবহৃত হয়। প্রতিক্রিয়া হল একটি প্রতিস্থাপন যেখানে ক্লোরাইড একটি হাইড্রক্সিল গ্রুপকে প্রতিস্থাপন করে। একটি ইতিবাচক পরীক্ষা পরিষ্কার এবং বর্ণহীন থেকে অস্বস্তিতে পরিবর্তন দ্বারা নির্দেশিত হয়, একটি ক্লোরোঅ্যালকেন গঠনের সংকেত দেয়।  এছাড়াও, এই পরীক্ষার সর্বোত্তম ফলাফল টারশিয়ারি অ্যালকোহলগুলিতে পরিলক্ষিত হয়, কারণ তারা মধ্যবর্তী টারশিয়ারি কার্বোকেশনের উচ্চ স্থিতিশীলতার কারণে সংশ্লিষ্ট অ্যালকাইল হ্যালাইডগুলি দ্রুত গঠন করে। পরীক্ষাটি ১৯৩০ সালে রিপোর্ট করা হয়েছিল এবং গুণগত জৈব রসায়নে একটি আদর্শ পদ্ধতিতে পরিণত হয়েছিল।  বিশ্লেষণের বিভিন্ন বর্ণালী এবং ক্রোমাটোগ্রাফিক পদ্ধতির উপলব্ধতার সাথে পরীক্ষাটি তখন থেকে কিছুটা অপ্রচলিত হয়ে পড়েছে। এটি হাওয়ার্ড লুকাসের (১৮৮৫-১৯৬৩) নামে নামকরণ করা হয়েছিল।

লুকাস পরীক্ষা 

অ্যালকোহলগুলোতে লুকাস পরীক্ষা হলো প্রাথমিক, মাধ্যমিক এবং তৃতীয় অ্যালকোহলের মধ্যে পার্থক্য করার জন্য একটি পরীক্ষা। এটি একটি SN1 প্রতিক্রিয়ার মাধ্যমে হাইড্রোজেন হ্যালাইড সহ তিনটি শ্রেণীর অ্যালকোহলের প্রতিক্রিয়ার পার্থক্যের উপর ভিত্তি করে।

tert-BuOH + HCl → tert-BuCl + H2O

বিভিন্ন প্রতিক্রিয়াশীলতা সংশ্লিষ্ট কার্বোকেশনের গঠনের ভিন্নতাকে প্রতিফলিত করে। টারশিয়ারি কার্বোকেশনগুলি সেকেন্ডারি কার্বোকেশনের চেয়ে অনেক বেশি স্থিতিশীল এবং প্রাথমিক কার্বোকেশনগুলি সবচেয়ে কম স্থিতিশীল (হাইপারকনজুগেশনের কারণে)।

ZnCl2 এবং ঘনীভূত HCl-এর সমতুল্য মিশ্রণ হল বিকারক। অ্যালকোহল প্রোটোনেটেড হয়, H2O গ্রুপ পাতা তৈরি করে, কার্বোকেশন তৈরি করে এবং নিউক্লিওফাইল Cl− (যা অতিরিক্ত পরিমাণে থাকে) সহজেই কার্বোকেশনকে আক্রমণ করে, ক্লোরোঅ্যালকেন গঠন করে। জলীয় মিশ্রণে জৈব ক্লোরাইডের কম দ্রবণীয়তার কারণে টর্বিডিটির প্রমাণ হিসাবে টারশিয়ারি অ্যালকোহলগুলি লুকাস রিএজেন্টের সাথে অবিলম্বে প্রতিক্রিয়া দেখায়। মাধ্যমিক অ্যালকোহলগুলি পাঁচ বা তার বেশি মিনিটের মধ্যে প্রতিক্রিয়া করে (তাদের দ্রবণীয়তার উপর নির্ভর করে)। প্রাথমিক অ্যালকোহলগুলি ঘরের তাপমাত্রায় লুকাস বিকারকের সাথে প্রশংসনীয়ভাবে প্রতিক্রিয়া দেখায় না। তাই, অস্বচ্ছলতা দেখা দিতে যে সময় লাগে তা হল অ্যালকোহলের শ্রেণির প্রতিক্রিয়াশীলতার একটি পরিমাপ, এবং এই সময়ের পার্থক্য তিনটি শ্রেণির অ্যালকোহলের মধ্যে পার্থক্য করতে ব্যবহৃত হয়:

 ঘরের তাপমাত্রায় দৃশ্যমান প্রতিক্রিয়া নেই এবং শুধুমাত্র গরম করার সময় একটি তৈলাক্ত স্তর তৈরি করে: প্রাথমিক, যেমন ১-পেন্টানল

 সমাধান ৩-৫ মিনিটের মধ্যে তৈলাক্ত স্তর তৈরি করে: সেকেন্ডারি, যেমন ২-পেন্টানল

 সমাধান অবিলম্বে একটি তৈলাক্ত স্তর গঠন করে: তৃতীয়, যেমন ২-মিথাইল-২-বুটানল

লুকাস পরীক্ষা সাধারণত অক্সিডেশন পরীক্ষার একটি বিকল্প - যা প্রাথমিক এবং মাধ্যমিক অ্যালকোহল সনাক্ত করতে ব্যবহৃত হয়।

তথ্যসূত্র

অজৈব যৌগ
রাসায়নিক পরীক্ষা
বিশ্লেষণাত্মক বিকারক